als_Latn dik_Latn sag_Latn
Pak orë pas vrasjes së dy personave dhe plagosjes se një tjetri në Milot, policia ka shoqëruar 10 persona për të zbardhur këtë ngjarje, ku humbi jetën Klodian Ndreca dhe Taulant Prendi. Nga plumbat mbeti i plagosur edhe Aurel Prendi, i cili ndodhet në gjendje kritike për jetën në spital. Policia dyshon se viktimat dhe i plagosuri janë qëlluar nga të paktën dy persona dhe për kërkimin dhe kapjen e tyre janë angazhuar forca të mëdha edhe nga policia e Rrëshenit. Ngjarja ndodhi mbrëmë vonë, kur persona ende të paidentifikuar zunë pritë dhe qëlluan me armë zjarri ndaj makinës ku udhëtonin viktimat dhe i plagosuri, kushërinj mes tyre. Sipas policisë vëllezërit Prendi njihen në zonë si persona jo problematike që kanë në pronësi të tyre një punishte oxhakësh. Në vendin e ngjarjes u gjet një pistoletë dhe një kallashnikov.
als_Latn